Puk-rektor maak stem dik oor kampus-ontwrigting | Netwerk24
Man in Helenvale doodgeskiet 'in rusie'
'n Man is die naweek in Helenvale na bewering tydens 'n stryery doodgeskiet.
Puk-rektor maak stem dik oor kampus-ontwrigting
Deur Susan Cilliers 11 Maart 2016 00:16
Die hoofgebou van die Noordwes-Universiteit se Potchefstroom-kampus.
Die Noordwes-Universiteit se Potchefstroom-kampus het gister sterk standpunt ingeneem teen "klein minderheidsgroepe wat die harmonie op die kampus versteur".
Prof. Fika Janse van Rensburg, waarnemende rektor, skryf in 'n ope brief daaroor die universiteit kan ingevol­-
ge sy beleid slegs gesprekke voer met formele en geakkrediteerde studente- en arbeidsorganisasies.
"Ons reputasie mag nie deur leuens en halwe waarhede skade aangedoen word om 'n eie agenda te bevorder nie."
Janse van Rensburg sê dit staan ReformPuk, 'n organisasie vir swart studente, vry om met studentestrukture te affilieer, maar hy doen dit nie. Dié organisasie het die laaste tyd by verskeie geleenthede die kampus probeer ontwrig.
ReformPuk eis dat tolkdienste afgeskaf word en Engels die voertaal moet wees.
Tugstappe is teen van die ReformPuk-ondersteuners ingestel omdat hulle sowat drie weke gelede deelgeneem het aan 'n onwettige betoging op kampus oor die uitkontraktering van werkers.
Janse van Rensburg skryf in sy ope brief ontwrigting en uitsprake van rassehaat soos deur ReformPuk sal nie geduld word nie. "Ons sal gesonde akademiese debat aanmoedig."